  Майя Бывальцева 19-тӥысь 20-тӥ толшоре потон уе но ӵуказе, 20-тӥ толшоре, Ижкарын куазь уродмоз. Сыӵе чакланъёс шараямын карлэн нимлыко сайтаз. Удмуртилэн шоркараз лымшорысь тӧл секундскын 15–16 метрозь пельтоз, пельскоз, сюресъёс вылын лымы пельтэмъёс луозы. Кар тӧрлыкъёс сак чакласькыны куро. Азьвылгес ивортэмын вал, Удмуртие циклон вуоз шуыса. Быдэс элькунын лымыялоз, температура ӝутскыны кутскоз. Куазез эскерисьёслэн чакламзыя, 21-тӥ но 22-тӥ толшоре пельскоз, лымыялоз. Тегъёс: Мерлык Ижкар Удмуртия куазь лымы  